Subject: FW: Türi valla Taikse külla soovime "lamavaid politseinikke"
From: Andrus Guutmann <[email-masked]>
To: MNT Teed <[email-masked]>
Date: Fri, 22 Aug 2025 08:35:50 +0300

Tere

Saadan registreerimiseks. Mulle lahendamiseks

Tervitades

Andrus Guutmann

From: Taikse Kylaselts <[email-masked]>
Sent: Wednesday, August 20, 2025 8:39 AM
To: Andrus Guutmann <[email-masked]>
Subject: Re: Türi valla Taikse külla soovime "lamavaid politseinikke"

Tere taas.

Kirjutasin viimati Taikse külast 2021.aastal ja teemaks külavaheline kihutamine ja selle leevendamiseks vajalike "liiklusrahustajate" paigaldamine.

Mis on nelja aasta jooksul muutunud? Meie jaoks pole selles mõttes muutunud midagi, et kihutamine on teema suvisel ajal ikka ja jälle.

Nelja aasta jooksul on meie külla elama asunud või sündinud kohapeal palju lapsi. See tähendab, et liigutakse väga palju lapsevankritega või lapsed käekõrval või väikeste jalgratastega. Kuna meie peatänaval (Pihlaka) ei ole kergliiklusteed ja sellest me isegi ei unista, siis sooviksime teada, mis tingimustel me saaksime oma külla mõne "tõkke" ehk lamava politseiniku, et noored lapsevanemad saaksid turvaliselt oma külas lastega JALUTADA?

Oleme nüüd 4 aastat rahulikult oodanud ja usume, et üks kord on ka meie kord :)

Vaadanud oleme ka sellist lehekülge nagu Go Safe - Kõik ohutusest! https://www.gosafe.ee/, kus on erinevat teetõkked ja üldsegi mitte kallid. Samas anname endale aru, et ise me neid paigaldada ei tohi, aga võimalus on ometigi käega katsutav rahalises mõttes(kui seda Go Safe lehekülge vaadata). See pole ju isegi mitte tuhandetesse küündiv summa, mille pärast peaksime veel 10-20 aastat ootama....

Kas oleks võimalik nüüd üle vaadata Taikse küla peatänava võimalus selles teie pingereas, mida tähtsatel koosolekutel siis arutatud on ja mis võiks 4 aastaga oluliselt muutunud olla. Kui mitu aastat me veel peaksime selles järjekorras olema, et kuskilt see valgusekiir (teetõke) paistma hakkaks? :) Kui palju oleme me ettepoole oma murega nihkunud?

P.S Kihutajateks on meie külas ka OÜ Estonia lägapütid, kes 24/7 teatud hooaegadel kahes suunas oma rallikatseid peatänaval korraldavad. Siis ei saa tavakodanikud rahulikult oma hoovistki autoga välja sõita. Oleme teinud ka osaühingule kirja küsimusega, et kas see on normaalne olukord ja miks nad ei kasuta lauda juurest tulevat kruusateed läga vedamiseks...vastus autojuhtidelt....logistage ise mööda neid auke! ehk siis sõidavad mööda peatänavat ja mitte aeglaselt!

Ühesõnaga ....igasugune tagasiside on teretulnud esimesel võimalusel. Seda enam, et meil on plaanis seltsimaja juurde paigaldada välijõusaal ja ehitada laste mänguväljak, mis tähendab, et lapsi hakkab küla peatänaval liikuma veel rohkem... Lisaks korraldame seltsimajas Laste Restot ja hakkasime näitama kino, mis tähendab, et lastega liikumine on igapäevane meie peatänaval.

MTÜ Taikse Külaseltsi nimel

Kristina Gudinas

juhatuse liige

tel. 5039073

Kontakt Andrus Guutmann (<[email-masked]>) kirjutas kuupäeval E, 11. oktoober 2021 kell 11:40:

Tere

Transpordiamet on viimastel aastatel küll hakanud üha rohkem riigiteedele rajama liiklust rahustavaid meetmeid, muuhulgas ka liikluskünniseid, kuid vahendite piiratuse tõttu tegeletakse eelisjärjekorras suurema liiklussagedusega teelõikudega ning selliste teelõikudega, mille ääres on lasteasutus- kas kool või lasteaed.

Kuna sarnaseid probleemkohti on üle Eesti hulgaliselt, koondab Transpordiamet need liiklusohtlike kohtade üldisesse pingeritta ning vastavalt võimalustele toimub objektide realiseerimise.

Otsustamisel arvestatakse ka seda, milline on sõidukite tegelik kiirus konkreetsel teelõigul ja kuivõrd suurel määral lubatud sõidukiirust ületatakse.

Oleme Taikse asulas sõidukite tegelikke kiirusi mõõtnud viimati 2019. aastal. Antud teelõigul oli kiirus V85 (kiirus, mida ei ületa 85 % sõidukitest ja mida võetakse arvesse sõidukite tegelike kiiruste hindamisel) 56-57 km/h. Sellest saab järeldada, et kiirust asulas küll ületatakse, kuid üldise näitajana ei ole probleem suurem, kui mujal Eestis sarnastel teelõikudel, kus kontrollmõõtmisi on tehtud.

Oleme Taikse asula liiklusohutuse parandamise ettepanekud lisanud Transpordiameti liiklusohtlike kohtade otsustusprotsessi nimekirja. Iga sarnane probleemkoht vaadatakse ekspertide töörühma poolt üle ning langetatakse otsus, kas ja milliseid meetmeid on otstarbekas rakendada. Hetkel Taikse asula osas töörühma poolt otsuse langetamise aega ei oska prognoosida, kuna objekte on nimekirjas palju ja nende arutamine toimub jooksvalt. Loodetavasti jõutakse selleni lähikuudel.

Kiirema meetmena oleme Taikses paigaldanud kiiruspiirangut meelde tuletavad teekattemärgised ning kitsendanud teekattemärgistusega sõiduteed.

Informatsiooniks lisan juurde, et Järvamaa Omavalitsuste Liidu juures tegutseb maakondlik liikluskomisjon. https://jarva.ee/komisjonid/ Antud komisjon saab esitada Transpordiametile ettepanekuid riigimaanteedel olevate liiklusohtlike kohtade ümberehituse objektide lisamiseks Transpordiameti eelarvesse mahus kuni ca 60 000 eurot. Selleks tuleks kohalikul omavalitsusel esitada ettepanek liikluskomisjonile ning seejärel komisjon otsustab pingerea, milline koht või kohad kõnealuse rahalise mahu ulatuses on vajalik kõige esmalt töösse panna. See võimaldab väiksema liiklussagedusega teedel ja väiksemamahulisi, kuid maakondlikult olulisi kohti tuua üle-Eestilisest üldisest pingereast ettepoole. Võimalik on maakondlike komisjonide  objekte lisada pingerivisse realiseerimisajaga alates aastaks 2024, kuna varasemad aastad on juba eelarves planeeritud.

Lugupidamisega

Andrus Guutmann

Liikluskorraldaja

Taristu ehitamise ja korrashoiu ida üksus

Tel +372 5624 3014

www.transpordiamet.ee

Valge 4 / 11413 Tallinn / Transpordiamet

From: Taikse Kylaselts <[email-masked]>
Sent: Sunday, October 10, 2021 2:10 PM
To: Andrus Guutmann <[email-masked]>
Subject: Fwd: Türi valla Taikse külla soovime "lamavaid politseinikke"

Tere.

Jäime vastuse ootele.

MTÜ Taikse Külaseltsi nimel

Kristina Gudinas

---------- Forwarded message ---------
Saatja: Taikse Kylaselts <[email-masked]>
Date: E, 4. oktoober 2021 kell 10:31
Subject: Türi valla Taikse külla soovime "lamavaid politseinikke"
To: <[email-masked]>

Tere.

Urmas Kupp palus otse Maanteeametisse pöörduda meie küla mõttega ehk siis sooviksime paigaldada kiiruste vähendamiseks "lamavaid politseinikke".

Külla on asunud elama mitmed noored pered, kes peatänaval lastega jalutavad. Kuigi külas peaks kiiruseks olema 50km/h tunnis, siis kahjuks seda kõik ei järgi.

Eriti kihutavad suured veokid, mis veavad laudast läga ja ümberkaudsetelt põldudelt vilja või silo jne.

Millised on meie võimalused? Kust peaksime alustama?

Igasugune tagasiside on teretulnud,

Kristina Gudinas

MTÜ Taikse Külaseltsi nimel

tel.5039073